Rue Génistre
D'Rue Génistre (Lantergässel(chen)) ass eng Strooss an der Uewerstad vun der Stad Lëtzebuerg. Se leeft als Verlängerung vun der Rue de la Poste, vum nord-ëstlechen Eck vun der Plëss bis op de Roude Pëtz.

Geschicht
Den Numm vun der Strooss gëtt ofgeleet vum loutrengeschen Infanterie-Colonel a Gouverneur vun Arel Claude de Genetaire (* 1624; † 17. November 1681). Hien hat en Haus, do wou haut den Zerkel steet.

Gebaier
 Cercle municipal
 Espace culturel Cité mat der Stater Bibliothéik, op der Plaz vum fréiere Ciné Cité.
 Entréesportal vum fréiere Bëschofspalais (geet duerch bis bei d'Haus Nr. 3 an der Paschtoueschgaass); de 5. Mee 1978 op den Zousazinventaire vun de klasséierte Monumenter agedroen.

Biller

Um Spaweck 

Genistre